《于鳞子与子相元美过访共怀谢山人茂秦 其五》
明代·梁有誉

离别谁堪惜，艰危共怆神。白鸥江海狎，玄鸟岁时频。

地迥韩陵暮，天空漳水春。无为岐路泣，老至逐时人。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。